b'\n_START_ARTICLE_\nTuhma\n_START_PARAGRAPH_\nTuhma oli 2003-2007 nelj\xc3\xa4 kertaa vuodessa ilmestyv\xc3\xa4 suomalainen metallimusiikkiin keskittyv\xc3\xa4 lehti. Lehden p\xc3\xa4\xc3\xa4toimittaja on Tuija \xe2\x80\x9dTuisku\xe2\x80\x9d Hirvonen, ja sit\xc3\xa4 kustansi Eepinen Oy._NEWLINE_Tuhma oli ilmaisjakelulehti, jota tehtiin vapaaehtoisvoimin ja rahoitetaan ilmoitustuloilla. Lehden toukokuussa ilmestyv\xc3\xa4 numero painottui kes\xc3\xa4n festivaalien esittelyyn, ja muulloin sis\xc3\xa4lt\xc3\xb6 koostuu yhtyehaastatteluista, levyarvioista, konserttiraporteista ja kolumneista, joita julkaistaan my\xc3\xb6s lehden verkkosivustolla. Lehte\xc3\xa4 jaettiin levykaupoissa, baareissa, kirjastoissa ja festivaaleilla. Tavallisen numeron painos on 25\xc2\xa0000 kappaletta ja festivaalinumeron 40\xc2\xa0000 kappaletta. Lehden ISSN-tunnus on 1795-8172._NEWLINE_Eeppinen Oy harjoitti my\xc3\xb6s levy-yhti\xc3\xb6toimintaa Tuhma Records -levymerkill\xc3\xa4. Tuhma Recordsin kautta ilmestyi Defuse-yhtyeen esikoisalbumi vuonna 2006. Muuhun oheistoimintaan kuuluivat nimell\xc3\xa4 Tuhma-klubi j\xc3\xa4rjestetyt konserttitapahtumat Helsingin Semifinalissa.'